
Uvod

Elektronska pošta je jedan od najznačajnijih i najmasovnije korišćenih servisa Interneta i zbog toga je elektronska adresa postala neophodan element adresnih podataka savremenog poslovnog čoveka. Osnovne elemente arhitekture sistema za elektronsku poštu predstavljaju server i klijent elektronske pošte. Na serveru, koji je stalno aktivan na Internetu, nalazi se "poštansko sanduče" u koje može pristići poruka od bilo kog korisnika Interneta. Čitanje pristiglih poruka dostupno je samo njegovom vlasniku. Klijent elektronske pošte je program koji se pristupa "poštanskom sandučetu" radi čitanja pristiglih ili slanja novih poruka. Elektronska pošta jedan je od najboljih primera tzv. asinhronih servisa na Internetu. Nije potrebno da krajnji korisnik bude stalno priključen na Internetu. Novopridošla  poruka smešta se na server, a primalac je može čitati naknadno, kada mu to bude odgovaralo.

Programi za elektronsku poštu stalno dobijaju nove mogućnosti i predstavljaju prave male lične informacione sisteme sa adresarima, kalendarima, podsetnicima, softverskim modulima za planiranje i zakazivanje sastanaka... Outlook Exspres jedan je od najpoznatijih i najčešće korišćenih programa za rad sa elektronskom poštom.

1. 0.  MS Outlook – opis

Outlook Express je program za ažuriranje elektronske pošte i praćenje konferencijskih grupa. Gledano odozgo nadole, ekran Outlook Express-a sastoji se iz nekoliko celina: [2]

1)  Meni (padajući meni) sa podmenijima: File, Edit, View, Go, Tools, Compose, Help. U Meniju je sadržan inventar svih operacija koje se mogu izvesti u programu.  Linija sa alatima (Toolbar) sadrži osnovne alate, kao što su: Compose Message (priprema nove poruke), Send and recieve (slanje i prijem elektronske pošte – aktivna samo u režimu kada ste priključeni na Internet) Adress book (adresar) i Hang -Up (prekid veze). 

2) Središnji deo podeljen je u dva prozora – levi (manji) i desni (veći). U levom   prozoru (koji se u   Windows aplikacijama obično naziva stablo direktorijuma), smešteni su katalozi u kojima se sakupljaju elektronske poruke i to prema sledećem redosledu: [2]

a) Inbox katalog sadrži sve primljene poruke. Kad kliknete mišem na Inbox – lista poruka se pokazuje u desnom prozoru koji se sada deli na gornju i donju polovinu. U gornjem delu vidi se deo liste primljenih poruka, razvrstanih po jednom od kriterijuma: From (poslato od...), Subject (tema poruke) i Recieved (primljeno dana...).   U obilju primljenih poruka snalazite se sortirajući ih po jednom od ova tri ključa. Sortiranje prema imenu pošiljaoca vrši se tako što se markira pokazivačem svetlosivo dugme From u gornjem levom uglu desnog prozora. Sada treba kliknuti mišem da dobijete poruke sortirane po kriterijumu unapred (u smeru: A – Z). Kad ponovite isti postupak, dobijate poruke sortirane unazad (u smeru: Z – A). Isti postupak važi i za ostale ključeve (Subject i Received). Inbox katalog sadrži tri vrste poruka: [2]

-  Nepročitane poruke. Lako se uočavaju jer su podaci o pošiljaocu i tema poruke ispisani masnim slovima (bold). Ispred imena pošiljaoca nalazi se sličica zatvorenog pisma -􀁽. Postojanje nepročitanih poruka signalizira se u levom prozoru i na taj način što se pored kataloga Inbox plavim podebljanim slovima u zagradama ispisuje broj poruka. Na primer: Inbox (2) - postoje dve nepročitane poruke. 

-  Pročitane poruke. Ime pošiljaoca, tema i vreme preuzimanja poruke ispisani su običnim (plain) slovima. Ispred imena pošiljaoca nalazi se sličica otvorenog pisma. 

· Poruke sa datotekom (Attachment). Uz poruku se može prikačiti datoteka do veličine Inbox-a na serveru provajdera (obično 5 do 15 Mb). Da je datoteka prikačena uz poruku, uočavate postojanjem sličice spajalice pored imena pošiljaoca poruke. 

Outbox katalog sadrži poruke sa ili bez datoteka koje ste offline pripremili za slanje na Internet. Odgovor na poruku ili pisanje poruke može i da potraje. U uslovima relativno skupih telefonskih impulsa ostavljena je mogućnost da se poruke pripreme bez nervoze i na miru, kad niste povezani na Mrežu, a da se pošalju prilikom prvog povezivanja na Internet. Napisane poruke se, prema tome, privremeno odlažu u Outbox katalog.

       Da u katalogu ima  poruka  pripremljenih  za  slanje uočavate  po  tome što je naziv  kataloga tada ispisan masnim slovima (bold), iza koga u plavim zagradama stoji broj poruka pripremljenih za slanje. Kao na primer: Outbox (5). Poruke pre slanja jednostavno pozivate iz ovog kataloga i editujete ih – uređujete, prepravljate, dopisujete, vezujete na njih datoteke i sl. Katalog Outbox značajan je kao kontrola poslatih poruka na Internet. Kad se posle zadavanja naredbi programu Pošalji i primi katalog isprazni – sigurni ste da su vaše poruke otišle u svet. 

c)  Sent Items katalog sadrži kopije svih uspešno poslatih poruka na Internet. Kad se poruka nađe u katalogu Sent items, znate da je iz vašeg računara prosleđena na Internet. Momenat slanja poruke na Mrežu koincidira sa situacijom kada se poruka (sa ili bez datoteke; svejedno) premešta (remove) iz kataloga Outbox u katalog Sent items. 

d) Deleted items katalog sadrži sve izbrisane poruke – bilo da ste ih pisali ili ste ih primili od vaših korespodenata. Poruke, naravno, možete jednostavno brisati iz bilo kojeg kataloga na taj način što se pozicionirate na izabranu poruku da bi ste je markirali, a zatim pritisnite ikonu Delete iz kutije sa alatima. Poruka, kao što se vidi, nestaje iz jednog od gornjih kataloga, ali se ne briše, nego se premešta ovde. Kad je odavde izbrišete istim postupkom – nepovratno je izbrisana iz računara. 

e)  Drafts katalog služi za čuvanje poruka koje niste završili u jednom dahu i koje, zbog toga, ne nameravate da pošaljete na Internet prilikom prve seanse. Drukčije rečeno, iz Outbox kataloga prilikom prve provere pošte biće poslate u svet sve poruke. Ali u praksi ima poruka koje nešto duže pišete, redigujete, brišete... Takve, nezavršene poruke privremeno skladištite u katalog Drafts komandom Save iz File menija. 

3)  Desni, veći prozor programa služi za zadavanje najosnovnijih komandi: Read Mail (pregledaj elektronsku poštu u režimu kad ste isključeni sa Mreže); Read News (preuzmi pristigle poruke sa konferencija na koje ste prijavljeni – (subscribe); Compose Message (pripremi poruku za slanje na Mrežu); Adress Book (otvori adresar popunjen E-mail adresama); Download All (preuzmi sve poslate poruke sa Mail servera) i Find People (pronađi na Internetu elektronsku adresu prema nekom zadatom upitu). 

2.0.  Otvaranje naloga i podešavanje menija options

Podešavanje programa relativno je jednostavno. Program je zamišljen kao klijent koji opslužuje dva servisa Interneta: servis elektronske pošte (E-mail) i konferencijski servis (News). 

Ono što je zajedničko za oba servisa jesu režimi rada Outlook Express-a: program može raditi u režimu kad ste povezani na Mrežu (online) i u režimu kad ste isključeni sa Mreže (offline). Režim rada određujete u podmeniju File, izborom komande: Work online (File - Work offline). 

Podešavanje E-mail servisa obavlja se iz podmenija Tools, stavka: Accounts... Potrebno je pokazivačem izabrati jezičak kartice Mail, a zatim dugme Add i ponovo izabrati iz podmenija okvir za dijalog Mail. Posle ove akcije pokreće se Internet Connection Wizard. Ulazite u standardnu proceduru Windows-ovih čarobnjaka: korak po korak popunjavate kartice upisujući u aktivna polja podatke koji se od vas traže. Na prvoj kartici upisujete ime i prezime: Your name. Podatak koji ovde upisujete ima tekstualni oblik, tako da je poželjno koristiti razdelnicu, kao i mala i velika slova. Na ovom mestu treba izbegavati upotrebu ćiriličnih fontova zbog toga što primalac vaše poruke možda nema podignut skup znakova Eastern Europian 1250 na svom računaru. U tom slučaju neće moći da vidi odakle mu dolazi poruka, pošto se umesto slova pojavljuje skup kvadratića. Zbog toga ime i prezime upišite standardnim ASCII skupom znakova. Izaberite sledeći korak (Next), posle čega dobijate karticu: Internet E – mail Address. U polje za unos potrebno je upisati vašu adresu. Zaista, koja je vaša E-mail adresa? Kad ste se prijavili provajderu i zakupili određeni broj sati za korišćenje Interneta – dogovorili ste se o vašem korisničkom imenu (Username). Neka bude: petar. Došli ste do prvog dela elektronske adrese. Treba na username dodati razdelnicu (separator), znak “et” (@) kao separator i adresu provajdera. Na primer : eunet.yu. U polje E-mail adress upišite vaseusername@vasegprovajdera.yu. E-mail adresa sastoji se iz sledećih elemenata: korisničk ime (username), znak "et" (@) kao separator, naziv provajdera (na primer: eunet), tačka kao separator i, na kraju, nacionalni domen (yu). Adresa bi, prema tome, mogla da ima sledeći oblik: petar@eunet.yu.  Izaberite Next za sledeći korak... U kartici E – mail Server Names upisujete simboličke adrese ulaznih i izlaznih E-mail servera. Radi se o  serveru  provajdera  preko  koga  odlazi  elektronska  pošta  u  svet  (Outgoing: SMTP)  i

serveru na koji stiže vaša elektronska pošta (POP3 ili IMAP server). Nećete menjati opciono POP3, jer je alternativni IMAP server predviđen za zahtevnije korisnike ovog servisa. Treba popuniti polje: Incoming mail (POP3 or IMAP) server. Obično, kad postanete član jedne provajderske kuće, dobijate kratko štampano uputstvo o povezivanju na Internet. U tom uputstvu naznačeni su nazivi E–mail servera. Ako ste uputstvo izgubili, podatke o nazivima servera naći ćete na sajtu provajdera. Najčešći nazivi za E–mail servere su: pop3.provajder.nacionalnidomen i smtp.provajder.nacionalni domen (što faktički znači na primeru Eunet.yu provajdera pop3.eunet.yu i smtp.eunet.yu). U polje Incoming maill (POP3 or IMAP) Server upišit: pop3.eunet a u polju Outgoing (SMTP) server upišite smtp.eunet.yu. Na taj način ste obezbedili da vaša elektronska pošta uredno odlazi u svet i uredno stiže. 

Odaberite sledeći korak. Internet Mail Logon naziv je sledeće otvorene kartice. U polje Acount name treba upisati korisničko ime (Username) koje koristite za ulazak na Internet, a u aktivno polje: Password: upišite lozinku koju, takođe, koristite prilikom ulaska na globalnu kompjutersku mrežu. Username i Pasword važe za povezivanje na Mrežu i za rad u svim servisima Interneta koje ostvarujete preko vaše provajderske kuće (E-mail, News, FTP). Potvrdite polje: Remember pasword (upamti lozinku) i izaberite Next za sledeći korak. Na ovaj način obezbedili ste jednostavniji pristup serveru za ažuriranje elektronske pošte. Kartica Choose Connection Type služi za podešavanje načina na koji se uspostavlja veza prema Internetu. Za svaki nalog za elektronsku poštu i diskusione grupe možete da podesite na koji način ćete se povezati na Internet: preko modema, preko lokalne kompjuterske mreže ili ručno. Moguće je izabrati: [2]

1. Connect Using my phone line 

2. Connect using my Local Area Network Conection (LAN)

3.  I will establish my Internet connection manually

Kad izaberete Connect Using My phone line Outlook Express će se startovati  samo u slučaju da ste povezivanje na internet ostvarili preko definisanog provajdera u Dial-up Networking-u kroz formiranje odgovarajuće ikonice (na primer, preko Eunet-a). Ako kojim slučajem imate otvorene naloge kod više provajdera koji nije inicijalno definisan u programu – prekinuće se veza. Ovu opciju koristite kada želite da podesite automatsko biranje i podešavanje na Internet preko definisanog provajdera, koje se postiže pokretanjem programa Outlook Express.  

Opciju pod brojem 2: Connect using my Local Area Network  (LAN)  koristite  kad 

ostvarujete ulazak na Internet posredstvom lokalne računarske mreže.

Naposletku, opciju: I will establish my Internet connection manually koristite kada želite da ostvarite kontakt sa email serverima preko kojih putuje vaša elektronska pošta, bez obzira preko koje ste provajderske kuće stvarili povezivanje na internet. Drugim rečima, program funkcioniše i Internet veza ostaje stabilna bez obzira preko koje ste provajderske kuće u tom trenutku ostvarili povezivanje na Internet. Izaberite ovo poslednje i potvrdite Finish za kraj. Već smo istakli kako su čarobnjaci u principu korisni, ali da su naknadne intervencije u njihove rezultate često neminovne. Ovo pravilo važi i za našu situaciju.U prozoru okvira za dijalog Internet acounts pojavila se konfiguracija za E-mail nalog na sistemu eunet.yu. Dodatna podešavanja vršite tako što pokazivačem označite (markirate) novu konfiguraciju u glavnom prozoru okvira za dijalog Internet Accounts, a zatim izaberete Properties sa iste kartice. Posle ovoga dobijate okvir za dijalog. Sada u kartici General (koja je inicijalno otvorena) treba popuniti polje Reply to address upisom identičnih podataka kao u polju Email adress. Pritisnite OK za kraj a zatim Close za izlazak iz okvira za dijalog Internet acounts. Veoma je značajno da se uradi ovo dodatno podešavanje, jer je ono uslov da uredno dobijete elektronsku poštu od korespondenta koji na vaše poruke odgovaraju sa reply. Predhodnom akcijom upisali ste E-mail adresu koja će biti upisana u zaglavlje svake vaše poruke poslate na globalnu kompjutersku mrežu. 

3.0.  Spcifičnost slanja poruka na više e-mail adresa

Outlook Express poseduje mogućnost da ažurira elektronsku poštu na više Email servera u okviru iste seanse. To drugim rečima znači da u slučaju da imate Email adrese na dva ili više email servera na mreži – možete proveriti vašu elektronsku poštu  na svim serverima odjednom, bez obzira preko kojeg ste ulaznog servera pristupili internetu. U ovom slučaju potrebno je ponoviti opisanu proceduru navođenjem imena drugih e-mail servera i upisom odgovarajućih podataka koji se prilikom unošenja servera od vas traže (nazivi servera, korisničko ime i lozinka). Broj servera sa kojih se može ažurirati elektronska pošta nije ograničen. Primarni server je prvi upisani server. Kad imate više upisanih servera, primarni server možete odrediti tako što postavite okno za gledanje na server sa liste koji postavljate kao inicijalni, a zatim pritisnite dugme Set as Default.

4.0.  Slanje elektronskih poruka sa prilogom - Attachment

Pored uobičajenih poruka, elektronskom poštom mogu se slati i datoteke. Datoteke se uvek vezuju uz poruku i tako putuju do primaoca. Slanje poruke sa datotekom se vrši na sledeći način: [2]

-  Izaberite alatku Send and recieve. U zaglavlju poruke, u polje To: upišite: petrovic@vets.edu.yu, u polju: Subject: upišite: Windows aplikacija. U telu poruke napišite: U prilogu vam saljem program calc.exe – digitron, iz okruzenja Windows.

 -   Iz toolbara izaberite ikonicu sa crtežom spajalice (Insert file), posle čega dobijate na ekranu karticu Insert attachment. Kliknite na Look in (kao padajući meni) i potvrdite drajv: C/>. Pronađite Windows katalog i izaberite datoteku Calc. Kliknite dvaput na datoteku levim tasterom miša (alternativno postavite pokazivač na datoteku i pritisnite dugme Attach). Na dnu poruke vidi se vezana datoteka Calc.exe 

-    Sada, uobičajenim pokretanjem ikonice Send iz kutije sa alatima pošaljite poruku sa datotekom u katalog Outbox.

-  Kad se povežete na globalnu kompjutersku mrežu, startujete program Outlook Express. Slanje pripremljenih poruka i prijem novih ostvarujete pokretanjem ikone Send and recieve. 

5.0.  Upravljanje porukama elektronske pošte

Reply to Author, Reply to All i Forward su veoma značajne alatke u poslu pripreme i slanja poruka. Alatka Reply to Author koristi se da bi ste uradili repliku (odgovor) na primljenu poruku, lako i jednostavno – bez popunjavanja E–mail adrese primaoca na čiju poruku odgovarate. Alatka Reply to all služi da odjednom odgovorite porukom koja će biti poslata na veći broj E-mail adresa.

Alatka Forward koristi se kad želite da neku interesantnu poruku prosledite na druge adrese radi upoznavanja drugih korisnika E-mail servisa sa njenim sadržajem. Postavite  pokazivač na poruku  koja se nalazi u Outbox-u, na  koju želite  da  odgovorite u

vidu replike. Kliknite na alatku Reply to Author. Na ekranu se pojavljuje kopija poruke. Polje Subject: takođe je popunjeno sa: Re: Upis, liste i obaveštenja. Jed-nostavno je prepisan Subject iz poruke na koju odgovarate, s tim što je program dodao ispred obavezno Re: čime se skreće pažnja primaocu da se radi o replici na poruku. U telu poruke kopiran je kompletan sadržaj poruke pošiljaoca, zajedno sa zaglavljem. Na poruku po pravilu odgovarate birajući drugi tip fonta ili drugu boju slova, kako bi se napravila razlika između teksta primaoca i vašeg odgovora .

Kad vam se neka primljena poruka učini interesantnom (na primer, neki dobar vic), upotrebićete alatku Forward da bi ste je prosledili na druge adrese. Postupak se sastoji iz sledećih faza: [2]

· Markirajte pokazivačem primljenu poruku, koju nameravate da prosledite na jednu ili više E-Mail adresa,

· Kliknite na alatku Forward.

· Otvoren je prozor sa novom porukom. U zaglavlje poruke, u aktivno polje To: upišite E-mail adresu primaoca. Ako je poruka namenjena većem broju primalaca, upišite njihove adrese u polje: Bcc: ili Cc: U polju Subject: kopiran je originalni naslov poruke. Ispred je dodato: Fw:

Ovako pripremljena poruka na uobičajeni način šalje se u Outbox katalog. Takođe, omogućeno vam je da prosledite neku poruku kao priloženu datotetku: izaberite Compose, Forward as Attachment. To je pogodan izbor kada želite da primalac poruke vidi poruku u istom obliku, bez dodatnih prefiksnih karaktera i drugih formatiranja.

6.0.  Priprema i slanje elektronske poruke

(zaglavlje i telo poruke – opis i značaj)

Elektronsku poštu po pravilu pripremate u offline režimu rada – kada niste priključeni na internet. Izuzetno, odgovarate kratko na važne poruke u online režimu rada. Postupak pisanja elektronske pošte je sledeći: [2]

1. Izaberete alatku Compose Message iz kutije sa alatima Toolbar, postavljenu u gornjem levom uglu ekrana.

2. Pojavljuje se prikaz sa praznom porukom: New message

3. Prikaz se sastoji iz sledećih celina: meni i kutija sa alatima, zaglavlje poruke (Header), alati za formatiranje poruke, telo poruke (body).

U polje To: upisujete elektronsku adresu primaoca poruke, u polje Cc: upisujete elektronske adrese ljudi ili kompanija kojima šaljete kopiju poruke (ako šaljete poruku u formi cirkularnog pisma svaki primalac imaće listu svih elektronskih adresa na koje je poruka poslata) U polje Bcc: upisujete elektronske adrese primaoca kopija poruke, pri čemu su imena primalaca sakrivena u odnosu na druge(svaki primalac ima utisak da je poruka poslata samo njemu), kao separator između više email adresa postavlja se “;”. U polje Subject upisujete temu poruke. Tema poruke može i da se izostavi. U tom slučaju program u ovo polje automatski upisuje No Subject. Međutim, polje Subject treba popunjavati jer primalac iz naslova vidi o čemu se u poruci radi, poruke bez naslova prema tome može i da ignoriše i obriše. Po unosu teksta u telo poruke trebamo još samo kliknuti na Send i poruka će biti smeštena u Outbox.


7.0.  Implementacija memoranduma na poruku elektronske pošte

Poruka koju započinjete ima izgled praznog lista papira. Potrebno je dodati osnovne informacije karakteristične za poslovnu korespodenciju: ime, prezime, adresa, naziv firme, vaša poslovna funkcija, telefon, adresa i E-mail. Outlook Express omogućuje formiranje potpisa (koji se dodaje na početku ili na kraju svake vaše poruke), čime se postiže da važne informacije o vama budu poslate uz svaku vašu poruku. Kreiranje potpisa započinje izborom dijaloškog okvira Options… iz menija Tools. Izaberite jezičak kartice Signatures. Potvrdite aktivno polje Text za jednostavnije urađen potpis, upisom odgovarajućih podataka u aktivno polje, 

Ako ste perfekcionist, aktivirajte HTML editor Front Page Express (koji se nalazi u programskom paketu Windows-a) da bi ste uradili potpis uz korišćenje svih mogućnosti koje HTML pruža (implementacija slika, obojena slova itd). Snimite HTML datoteku na određeno mesto na disku, otvorite karticu Signature i potvrdite polje: File. Pritisnite dugme Browse i pronađite HTML datoteku koja sadrži vaš potpis. U sekciji Signature setings na  istoj kartici opredeljujete se kojim će vašim porukama biti pridodat potpis: [2]

a. Potvrdite polje Add signatures to all outgoing messages da bi ste pridodali potpis uz svaku napisanu poruku.

b. Potvrdite polje Don`t signature to Replies and Fordwards ukoliko ne želite potpis da vezujete uz poruke na koje odgovarate (Reply) ili koje prosleđujete (Forward) na druge adrese. 

c. Za kraj pritisnite dugme Apply (primeni). 

Ulepšavanje izgleda elektronskog pisma postižete upotrebom šablona - Stationery. Program raspolaže kolekcijom uzoraka – dizajniranih strana za različite prilike (pozivi na zabave, čestitke za Uskrs, rođendan, za Novu godinu i sl). 

Šabloni se pozivaju pre pisanja poruke određenom primaocu, pokretanjem alatke Stationery, koja se nalazi smeštena u sastavu ikone Compose Message u.8 Program raspolaže bibliotekom od dvadesetak tipskih stranica za razne prigodne situacije. 

Osim postojećih šablona, moguće je poruku dizajnirati i u programu za generisanje HTML dokumenata, snimiti je kao datoteku i kasnije je preuzeti po potrebi. Moguće je, takođe, u poruku ugraditi grafičke datoteke, kao što su crteži, fotografije, video zapisi i dr. Postupak za implementaciju multimedijskih datoteka sastoji se iz sledećih koraka: [2]

1. Izaberite alatku Compose Message i popunite zaglavlje poruke na način koji je napred opisan. U polje: Subject upišite: winlogo 

2. U telu poruke otkucajte:  Izaberite meni Insert 􀁂 Picture... Iz okvira za dijalog Picture izaberite: Browse... Izaberite direktorijum: C:\>Windows. Pronađite datoteku Winlogo i označite je pokazivačem. Kliknite na OK. Slika je učitana u telo poruke. 

3. Pošaljite datoteku u Outbox katalog. 

8.0.  Izrada elektronskog adresara

Adresar (Adress Book) je mocna alatka Outlook Expressa. Najlakse se poziva aktiviranjem ikone Phone Book sa linije sa alatima. Radi se o univerzalnoj bazi za skladistenje podataka o korespondentima, poslovnim partnerima, prijateljima – uopste ljudima sa kojima cesto kontaktirate putem elektronske poste, telefona, pejdzera, ili obicnog pisma. Adresar je projektovan tako da moze da primi veliki broj podataka o licu ili

firmi sa kojom kontaktirate, pocev od imena i prezimena, godine rodjenja, mesta stanovanja i adrese, telefonskog broja, web adrese, E-mail adrese i dr, tako da ima širu primenu. Podacima servisira i druge programe u okviru paketa MS Office 2000, kao što je na primer Winword, Excel, Acess , Outlook, i dr. Program se automatski instalira prilikom instalacije paketa MS Office 2000 u vaš racunar i veoma jednostavn os koristi u svim nabrojanim aplikacijama koje servisira podacima. 

Postoje dva načina unosa adresa u adresar: [2]

Ručno unošenje adresa:

Pošto ste otvorili adresar, upis novih adresa ostvarujete na sledeći način: Izaberite alatku New, a iz pop-up menija: New contact... Pojaviće se dijaloški okvir U polje Nickname (nadimak) upšite nadimak nosioca Email adrese. Na primer petar. U polje Email adress upišite email adresu. Na primer: petar@eunet.yu i kliknite na dugme ADD. Unos potvrdite sa OK. Kad završite unos podataka, uobičajenom procedurom za Windows aplikacije izađite iz programa Address Book. 
Automatsko unošenje adresa:

Najjednostavniji način da se formiraju zapisi u adresaru jeste kopiranje elektronske adrese direktno iz primljenih poruka. Za automatsko unošenje adrese u vaš adresar iz elektronske poruke koju ste primili, sledite sledeće korake: Pozicionirajte se na zaglavlje poruke čijeg pošiljaoca želite da uvrstite u adresar, pritisnite desni taster miša, na priručnom meniju izaberite: Add Sender to Address.

9.0.  Izrada i slanje elektronske vizit karte

Poslovne (vizit) karte uobičajeno razmenjujete sa osobama sa kojima se prvi put poslovno sastajete. Vizit karta sadrži niz značajnih informacija za eventualne buduće kontakte: ime i prezime, funkcija u kompaniji, naziv i adresa kompanije, poštanska i E-mail adresa, broj telefona i web adresa. 

Address Book vam omogućuje da kreirate vlastitu vizit kartu, koju docnije prilažete uz poruku koju šaljete prijatelju ili poslovnom partneru. Vizit kartu kreirate u ovom programu i snimate je kao fajl pod određenim imenom. Kasnije je pridružujete elektronskoj poruci i prosleđujete  preko Interneta.

 Kako napraviti elektronsku vizit kartu?  [2] 

1. Pokrenete program Address Book. U inicijalnom ekranu izaberite alatku New, a iz padajućeg menija New Contact... 

2. Dobili ste novi dijaloški okvir. Pokretanjem odgovarajućih uložaka otvarate kartice i popunjavate aktivna polja ličnim podacima. Svakako upisujete i vlastitu E-mail adresu. 

3. Novi upis snimite komandom: File/Export/Business card (vCard) na određeno mesto na vašem disku (inicijalno u katalog My Documents). 

4. Pokrenite program Outlook Express. Izaberite Tools/Options. Iz dijaloškog okvira pokrenite jezičak: Compose. Dobili smo novi prozor.

5. U sekciji Bussiness Cards potvrdite aktivno polje E-mail i otvorite s desne strane padajuću listu Include my bussiness card when creating new messages. Izaberite upis sa svojim identitetom urađen i snimljen u formi elektronske adrese. Promene potvrdite sa Aplly i napustite okvir sa OK. 

Vizit kartu šaljete elektronskom poštom izabranom primaocu na sledeći način: [2]

1. Iz programa Outlook Express izaberete alatku Compose Message, da biste dobili prozor sa praznim papirom za kreiranje nove poruke. 

2. Pošto popunite zaglavlje i telo poruke, otvorite meni Insert i izaberite My Bussiness Card. Stavka treba da bude potvrđena.   

3. Poruku pošaljite kao i svaku drugu na Mrežu. 

Pri otvaranju poruke primalac pronalazi datoteku prikačenu uz poruku sa ekstenzijom.CNF. Kad pokrene datoteku na ekranu se pojavljuje prozor sa popunjenom vizit kartom. Podaci iz vizit karte prenose se u vaš lični elektronski adresar pokretanjem alatke Add to Address Book.

10.0.  Podešavanje Outlook Expressa za ažuriranje pošte sa više naloga

Outlook Express poseduje mogucnost da ažurira elektronsku postu na više e-mail servera  u okviru iste seanse. To drugim rečima znači da u slučaju da imate E-mail adrese na dva ili više E-mail servera na Mreži - možete proveriti vašu elektronsku poštu na svim serverima odjednom, bez obzira preko kojeg ste ulaznog servera pristupili Internetu. U ovom slučaju potrebno je ponoviti opisanu proceduru navođenjem imena drugih e-mail servera  i upisom  odgovarajućih  podataka  koji se  priliom  unošenja  servera od  vas traže

(nazivi servera, korisničko ime i lozinka). Broj servera sa kojih se može ažurirati elektronska pošta nije ograničen. Primarni server je prvi upisani server. Kad imate više upisanih servera, primarni server možete odrediti tako što postavite okno za gledanje na server sa liste koji postavljate kao inicijalni, a zatim pritisnite dugme Set as Default.

11.0.  Pronalaženje e-mail adresa pomoću javnih imenika i elektronskog adresara

U praksi često ćete se naći u situaciji da pošaljete elektronsku poštu nekoj firmi ili osobi, a da u poslednji čas ustanovite kako nemate E-mail adresu primaoca. Postavlja se pitanje – šta raditi u takvoj situaciji? E-mail servis nije organizovan kao web, ali je moguće tragati na određenom broju servera radi pronalaženja informacija o elektronskoj adresi koja vas zanima. Ako se radi o firmi ili pojedincu iz naše zemlje, savetujemo da elektronsku adresu koja vas zanima potražite na pretraživaču Šerlok: http://www.pretraživač.com. 

Ako pretpostavljate da se tražena E-mail adresa nalazi na serverima izvan naših prostora, na primer na free web mail serverima, kao što su Yahoo ili Hotmail, zadajte upit posebnim programima (megapretraživačima), tzv. mobilnim agenatima. Naposletku, zašto da E-mail adresu direktno ne potražite uz pomoć alata sadržanih u Outlook Express-u. Vratite se u inicijalni ekran. Na liniji sa alatima nalazi se alatka Find. Otvorite stubić Find i izaberite Find people... Pokrenite alatku da bi ste otvorili novi dijaloški okvir. Otvorite padajuću listu Look in i izaberite server na Mreži snabdeven podacima o vlasnicima elektronskih adresa. Upišite u polje Name ime osobe čiju adresu tražite na globalnoj kompjuterskoj mreži. Izaberite jezičak kartice Advanced da biste pretraživanje obavili na osnovu sledećih upita: ime, prezime, firma. Naposletku, pritisnite dugme Find Now za početak pretraživanja. 

12.0.  Optimizacija Outlook Expressa za korišćrnje news servisa

News servis je jedan od najstarijih servisa na Internetu. Najbliži je servisu elektronske  pošte, ali se opet od ovoga  značajno  razlikuje. Služi  za  razmenu informacija

među korisnicima, a povodom najrazlicitijih stvari. Na servisu se otvori tema. Na primer, programiranje u Javi. Pristup je slobodan. Možete pratiti šta o problemima programiranja u ovom popularnom programskom jeziku kažu ljudi iz čitavog sveta. Koji ih problemi muče. Ako imate za njih ideje  možete im odgovoriti javno. 

Vašu ideju pročitaće svi koji prate odnosnu konferenciju. Možete, takođe, odgovoriti učesniku na listi privatno – na njegov E-mail. Po prirodi stvari, u konferencijama pitanja i odgovori su pretežno praktične prirode, tako da se kroz praćenje konferencija stiče važno, primenljivo znanje - znanje na osnovu tuđih iskustava. Na taj način Internet postaje u najmanju ruku pomoćno sredstvo u ukupnom procesu obrazovanja savremenog čoveka. Servis se sastoji od velikog broja konferencija (tema; recimo, Linox, mali oglasi, humor, jugoslovenska kultura, lekovi i sl). Sve što dođe na listu prosleđuje se svim korisnicima koji su na nju prijavljeni. Kad kontaktirate vaš news server, svaki put preuzimate novopridošle poruke sa liste koju pratite (razume se, možete istovremeno pratiti više konferencijskih lista). Na poruke sa liste jednostavno se odgovara iz programa Outlook Express u online ili offline režimu rada. Podešavanje programa je prvi korak na putu ka priključenju na News server. Postupak konfiguracije je identičan kao i za E-mail server, a to znači da započinje izborom stavke Acounts iz menija Tools, posle cega birate ADD... i iz padajućeg menija stavku News. "Čarobnjak" vas vodi istim putem kao kod podešavanja elektronske pošte. Ako ste prethodno konfigurisali E-mail – nema potrebe da upisujete ponovo vaše ime i prezime, E-mail adresu i pasword. Problem sa nazivom HNTP servera ovde faktički ne postoji. Potrebno je da budete sigurni da vaš provajder (ili neki drugi sistem za pružanje Internet usluga u zemlji ili u inostranstvu) ima news server. On se svakako zove news, a njegova adresa ima oblik: news.provajder.domen. Pretpostavimo da ste se opredelili za news server provajderske kuće Eunet - news.eunet.yu. Po napuštanju čarobnjaka potrebno je izvršiti fino podešavanje polja Reply to address: kao što je opisano za podešavanje E-mail servera. Sledeći bitan momenat jeste prvi priključak na news server. Podešavanjem news servera, otvorili ste novi katalog: news.beotel.yu - u levom prozoru programa, ispod kataloga: Drafts. Potrebno je kliknuti na ovaj katalog kada ste ostvarili priključak na Internet nije obavezno da priključak na Internet ostvarujete preko ulaznog servera ISP-a čiji news koristite). News server će vas registrovati kao novog korisnika i ponudiće vam da izaberete listu konferencija za praćenje. Obzirom da lista može da ima i više stotina tema, listanje može i da potraje.U obilju učitanih konferencijskih grupa snalazite  se  tako što u aktivno polje iznad  prozora sa spiskom grupa  upisujete deo imena 

grupe koja vas zanima (npr: culture.yugoslavia). Pretraživanje traje uporedo sa unosom teksta. Kad jednom izaberete grupu (temu; listu) koju želite pratiti – dvostruki klik levim tasterom miša prijaviće vas serveru za praćenje njenog sadržaja. Sličica – novina obojena žutom bojom pojaviće se pored naziva liste:. Kad kliknete još jednom na isti način, otkazaćete prijavu. Spisak grupa lista sastoji se iz tri lista (kartice): prvi sadrži inventar svih grupa kojima možete pristupiti preko news servera (All), drugi list sadrži spisak grupa koje ste izabrali da pratite (Subscribe), dok se na trećem listu pojavljuju nove grupe – koje su se pojavile između dva povezivanja na news server (New). Imena izabranih grupa pojavljuju se na posebnoj kartici koja se poziva izborom jezička Subscribe u okviru za dijalog News groups. Kad kliknete desnim tasterom miša na naziv grupe – dobijate meni odakle možete izabrati otvaranje grupe (radi pregleda novopristiglih poruka), markiranje grupe za preuzimanje zaglavlja poruka ili odjavljivanje grupe. Većina grupa vodi se na engleskom jeziku. Na kraju liste nalaze se domaće konferencije na srpskom jeziku (ako konferencije preuzimate sa domaćeg news servera). Lako ćete ih prepoznati po njihovim nazivima koji počinju sa yu; na primer: yu.forum.kultura; yu.oglasi. Preko news servera provajdera beotel.yu (news.beotel.yu) moguće je pristupiti broju od oko 65 domaćih konferencijskih grupa. Posle ovoga moguće je opredeliti se da li ćete pratiti cele novopristigle poruke iz odnosne konferencijske grupe ili ćete pratiti samo zaglavlja (iz kojih se vidi o čemu se u poruci radi). Kad pratite poruke u formi zaglavlja (inicijalno), sva izabrana (markirana za preuzimanje) zaglavlja biće učitana u program Outlook Express prilikom prvog povezivanja na server. Na vrhu ekrana, u inverznoj formi stoji podatak da je učitana konferencija yu.oglasi. Na levoj strani, u malom oknu, nalazi se standardno stablo direktorijuma. Hijerarhijski gledano, konferencije na koje ste prijavljeni – preuzimate sa servera: news.beotel.yu. I ovde vidite da je u glavnom oknu aktivna lista: yu.oglasi (potvrđeno; prikazano inverzno). Polumasni ispis naziva i broj u zagradama sugeriše da u tim grupama ima nepročitanih poruka. U desnom prozoru uočavaju se tri vrste news poruka. Prve tri poruke jesu zaglavlja koja su nepročitana; prikazana su podebljanim slovima. News klijent je inicijalno podešen da preuzima samo zaglavlja novopristiglih poruka, kao i markirane poruke koje želite u celosti da preuzmete sa servera.

13.0.  Slanje i preuzimanje poruka u news servisu

Poruke iz diskusionih grupa na koje ste prijavljeni (subscribe) moraju se najpre preuzeti sa news servera u vaš računar. Neke popularne news grupe mogu sadržavati hiljade poruka, od kojih neke poruke mogu sadržati binarne datoteke, koje po pravilu zauzimaju više prostora na disku. 

Iz tih razloga programeri Outlook Express-a omogućili su izvestan stepen upravljanja saobraćajem u diskusionim grupama, na taj način što aplikacija posebno tretira zaglavlje poruke, a posebno osnovni tekst. Program je inicijalno podešen da pri povezivanju na news server učitava samo zaglavlja novopristiglih poruka, čime se višestruko skraćuje vreme učitavanja, a štedi se prostor na vašem disku. Naposletku, program prilikom povezivanja na server preuzima 300 poslednjih zaglavlja grupe za praćenje. U statusnoj liniji može se videti da li je ostalo još poruka na serveru. Za preuzimanje dodatnih 300 zaglavlja izaberite Tools/Read a zatim u sekciji News izaberite Get Next 300 Headers. Poruke iz preuzetih zaglavlja mogu se otvoriti online tako što kliknete dva puta na poruku ili držite pet sekundi okno za gledanje (pokazivač) na poruku. Otvara se novi prozor sa sadržajem poruke, dok se zaglavlje poruke transformiše iz polumasnog u normalni oblik slova. 

U offline režimu rada markirate zaglavlja poruka za preuzimanje tako što se najpre pozicionirate na zaglavlje poruke izabrane za preuzimanje, a zatim kliknete desnim tasterom miša. Sada iz priručnog menija izaberite opciju Download Message Later. Ovako markirane poruke biće učitane prilikom sledećeg povezivanja na news server. Sastavljanje poruka za diskusione grupe ostvaruje se preko alata koji su slični onima za pravljenje poruka za elektronsku poštu. Priprema poruke za diskusione grupe sastoji se iz sledećih koraka: [2]

· Pređite pokazivačem na server koji sadrži diskusionu grupu za koju pripremate poruku u manjem levom oknu.

·  Dobili ste a diskusione koju pripremate poruku. inicijalni ekran za sastavljanje poruka za diskusione grupe. 

· U desnom, većem oknu nalazi se lista konferencija izabranih za praćenje. 

· Kliknite mišem na konferencijsku grupu za koju pripremate poruku. 

· U polje Subject upisete temu poruke. Od načina na koji definišete temu poruke zavisiće koliko će čitalaca vaša poruka imati. 

Kao što je rečeno, korisnici servisa preuzimaju poruke sa zaglavljem, da bi najčešće odloženo preuzeli kompletno one poruke za koje na osnovu sadržaja zaglavlja pokažu interesovanje.U telu poruke napišite kompletan sadžzaj poruke, a zatim pokretanjem alatke Send pošaljite poruku u Outbox katalog. Prilikom povezivanja na news server pokrenite alatku Send and Recive da bi ste poslali sve primljene poruke u konferencijske grupe na tom serveru, zatim da bi ste učitali kompletne poruke koje ste markirali za preuzimanje i da bi ste preuzeli zaglavlja svih novopristiglih poruka odnosno konferencijske grupe. Često postoji potreba za odgovorom (Reply) na poruke objavljene u konferencijskim grupama. Iz tih razloga se konferencije često nazivaju diskusionim listama. Na primer, pratite konferenciju oglasi, a zainteresovani ste za nabavku nekog proizvoda. Pojavio se prodavac, ali je u svojoj poruci zaboravio da istakne cenu. Ili je poruka bila siromašna za neki detalj koji vas zanima. Imate potrebu da postavite prodavcu dodatno pitanje. Ili ako pratite konferencijsku grupu u kojoj se raspravlja o programiranju u Javi. Pojavio se neki problem koji je istaknut u grupi, a rešenje toga problema vi znate. Drugim rečima, odgovor na poruku može imati sledeće forme:  Reply to Group - javni odgovor na poruku. Sugestija, polemika, osporavanje stava… Poruka će biti objavljena u diskusionoj grupi i moći će da je pročita svako ko je prijavljen na tu grupu. Reply to Sender - privatni odgovor na poruku. Poruka će biti poslata kao E-mail na elektronsku adresu pošiljaoca poruke. Ovaj tip odgovora na poruku, prema tome, ima privatni karakter. Naposletku alatke Reply to Group i Reply to Sender mogu biti primenjene samo ako prethodno postavite okno za gledanje na učitanu poruku. 

Zaključak

Elektronska pošta je postala integralni deo svetske informacione infrastrukture u poslovanju, edukaciji, trgovini i ličnoj (interpersonalnoj) komunikaciji. Procenu broja korisnika elektronske pošte danas dodatno komplikuje činjenica da se pod elektronskom poštom više ne podrazumeva samo razmena elektronskih poruka dva udaljena korisnika koji koristi Internet, već se poruke mogu primiti ili slati korišćenjem čak i mobilnog telefona. Danas kada korisnik dobije elektronsku poruku, više ne može biti siguran da ju je dobio sa računara ili mobilnog telefona. Sve je više automatskih sistema za generisanje elektronskih poruka – ponekad se razmenjuju poruke sa računarom bez ikakve intervencije čoveka sa druge strane. 

Elektronska pošta je u početku bila besplatna privilegija naučnih radnika. Kasnije je postala servis koji je bio prilika za zaradu onima koji su ga nudili tržištu internet usluga. Danas elektronska pošta praktično ponovo postaje besplatna. Sve je više ponuđača besplatnih servisa elektronske pošte (Yahoo, Hotmail...). To je model koji je inače sve prisutniji i u drugim segmentima internet poslovanja i koji korisnicima pruža dobijanje besplatne elektronske adrese i njeno korišćenje. Ove kompanije ostvaruju profit tako što su njihovi pretplatnici zauzvrat obasuti reklamama koje stižu u obliku elektronske pošte ili različitih formi (npr. Baneri) na Web servisima preko kojih se pristupa servisima elektronske pošte.

Mogućnost uključivanja glasovnih i video poruka u elektronsku poštu , kao i integracija sa klasičnim telekomunikacionim servisima i sve prisutnijom mobilnom telefonijom, uticale su da na početku novog veka poslovne komunikacije poprime sasvim nove oblike i mogućnosti.

